Diari Oficial de la Generalitat Valenciana


Sumari del DOGV 5260, del 17-05-2006 (2006/4601)

RESOLUCIÓ de 12 d'abril de 2006, de la Conselleria d'Economia, Hisenda i Ocupació, per la qual s'accepta la cessió gratuïta de l'ús per un període de trenta anys de la planta baixa de 351,61 m² de superfície de l'edifici de propietat municipal situat al carrer Benidoleig, 9 de la ciutat de València, per a la construcció del consultori auxiliar de València.la Torre, realitzada per l'ajuntament del dit municipi.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5260

Data del DOGV
:   17-05-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/4601


Data del document
:   12-04-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * València
    * transmissió de la propietat
    * cultura regional
    * propietat immobiliària

RESOLUCIÓ de 12 d'abril de 2006, de la Conselleria d'Economia, Hisenda i Ocupació, per la qual s'accepta la cessió gratuïta de l'ús per un període de trenta anys de la planta baixa de 351,61 m² de superfície de l'edifici de propietat municipal situat al carrer Benidoleig, 9 de la ciutat de València, per a la construcció del consultori auxiliar de València.la Torre, realitzada per l'ajuntament del dit municipi. [2006/X4601]  
L'Ajuntament de València, en sessió plenària realitzada el dia 7 de maig de 2004, va acordar la cessió gratuïta a la Conselleria de Sanitat de l'ús per un període de trenta anys de la planta baixa, de 351,61 m² de superfície, de l'edifici de propietat municipal situat al carrer Benidoleig, 9 del dit municipi, per un període de trenta anys per a la construcció del consultori auxiliar de València.la Torre. Així mateix s'acorda cedir l'ús d'una superfície de 70 m² en la coberta de l'edifici per a col·locar-hi les instal·lacions de climatització i l'escala per a accedir a la coberta.  
A proposta de la Conselleria de Sanitat es van iniciar els tràmits oportuns per a l'acceptació de la cessió.  
En conseqüència, vist el que disposa l'article 44 de la Llei 14/2003 de 10 d'abril de Patrimoni de la Generalitat Valenciana i l'article 27.2.c) de mateixa llei, i fent ús de les atribucions conferides per la legislació vigent, resolc:  
Primer  
Acceptar la cessió gratuïta acordada per l'Ajuntament de València de l'ús per un període de trenta anys de la planta baixa de l'edifici de propietat municipal situat al carrer Benidoleig, 9 de València, per a ser destinat a consultori auxiliar de València.la Torre. Així mateix s'accepta la cessió gratuïta de l'ús d'una superfície de 70 m² en la coberta de l'edifici per a col·locar-hi les instal·lacions de climatització i l'escala per a accedir a la coberta.  
La dita planta baixa té una superfície de 351,61 m² els seus límits són: nord, carrer Benidoleig; sud, local destinat a centre de transformació, escala d'emergència i vial; est, centre de transformació, escala d'emergència; i oest, accés municipal, nucli d'ascensor i traster i vial. Forma part de l'edifici municipal inventariat amb el codi 0.E7.62.461 de 484,89 m² de superfície, i el Decret de l'Alcaldia de data 23 de novembre de 2005 indica que el dit edifici no té inscripció pròpia per no haver-se segregat del sòl de la finca matriu, ni haver-se declarat la corresponent obra nova.   
Referència cadastral: 9617169CJ2114I5109OQ.  
Segon  
La cessió d'ús realitzada per l'Ajuntament de València, s'efectua amb la condició de destinar el local a consultori auxiliar de València.la Torre, i la coberta a les instal·lacions de climatització, i s'haurà de mantindre la destinació de l'ús durant tot el temps de la seua duració.  
Tercer  
L'ús sobre la planta baixa de 351,61 m² la coberta de 70 m², s'haurà d'incorporar a l'Inventari General de Béns i Drets de la Generalitat Valenciana i posar-se a disposició de la Conselleria de Sanitat, la qual haurà de complir les condicions a què està sotmés.   
València, 12 d'abril de 2006.. El conseller: Gerardo Camps Devesa.